תוכנית שחקים ותוכנית חבצלות מעניקות לבוגרים הזדמנות מצוינת להשתלב בחיל המודיעין בתפקידים מעניינים ומסווגים, ולעשות שירות משמעותי שיתרום רבות לצה''ל, לביטחון המדינה ולא פחות חשוב – גם לכם. מעבר לידע הרב והמיומנויות המקצועיות החשובות שתרכשו, שירות מדעי-טכנולוגי במודיעין הוא מקפצה אדירה לקריירה מוצלחת גם באזרחות. בוגרי חבצלות ותוכנית ארזים של מסלול שחקים יסיימו את השירות עם תואר ראשון (לכל הפחות) ועם ניסיון מעשי רב, לכן סביר להניח שיזכו ליתרון משמעותי על פני מועמדים אחרים כשיתמיינו למשרות נחשקות באזרחות. כמו כן, לחיילים מתאימים שהוכיחו את עצמם יינתנו אפשרויות קידום רבות ומגוונות: הם יוכלו להתקדם לתפקידים בכירים יותר, לפיקוד, הדרכה ואפילו לקצונה. אלה שמעוניינים לפתח קריירה צבאית יוכלו להישאר בקבע, להתקדם בשרשרת הפיקוד ולהקדיש את חייהם לתרומה לענף המודיעין בצה''ל.